(3552) Don Quixote

Den (3552) Don Quixote ass en Asteroid vum Amortyp, deen de 26. September 1983 vum Paul Wild am Europäesche Südobservatoire zu La Silla entdeckt gouf. En ass no der Romanfigur Don Quijote genannt.

Seng Bunnparameter sinn:
 Längt vum opsteigende Knuet: 350,302°
 Argument vum Perihel: 316,993°

D'Bunn vum Don Quixote ass staark géint d'Ekliptik gebéit an ass och soss schonn éischter charakteristesch fir d'Bunn vun engem Koméit. Seng kleng Albedo a Klassifizéierung als D-Typ-Asteroid sinn och typesch fir de Kär vun engem Koméit. Et geet een dofir dovun aus, datt den Don Quixote de Kär vun engem verläschte Koméit ass. Observatioune mam Spitzer-Weltraumteleskop am Infraroutliicht (4,5 μm) hunn awer gewisen, datt den Don Quixote ëmmer nach aktiv ass. Déi observéiert Aktivitéit, souwuel eng Koma wéi och e Schweef konnten nogewise ginn. Hie gëtt duerch d'Sublimatioun vu CO2-Äis an déi uschléissend Ureegung vun den entspriechenden Emissiounsbanden ausgeléist. Et ass am Ament nach net kloer, ob d'Aktivitéit bestänneg ass, oder nëmmen e kuerzen Ausbroch duerstellt, deen duerch de kierzlechen Aschlag vun engem klenge Kierper ausgeléist gouf, bei deem CO2-Äis fräigeluecht gouf dat ënner der Uewerfläch louch.

 Kuckt och 

 Lëscht vun den Asteroiden
 Um Spaweck 
 JPL Asteroiden-Datebank: (3552) Don Quixote
 AstDyS -Astronomesch Date vum (3552) Don Quixote
 DLR Publikatioun: Asteroid Don Quixote als Koméit "entlarvt"

3552
Kategorie:Amor-Asteroiden
Don
Kategorie:Asteroide vum Typ D
Kategorie:Astronomesch Objeten, déi 1983 entdeckt goufen